13. 1. 90 De Europæiske Fællesskabers Tidende ! Nr. L 11/37 II (Retsakter hvis offentliggørelse ikke er obligatorisk) KOMMISSIONEN KOMMISSIONENS DIREKTIV af 18. december. 1989 om tilpasning til den tekniske udvikling af bilaget til Rådets direktiv 88/320/EØF om inspektion og verifikation af god laboratoriepraksis (GLP) (90/18/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 88/320/EØF af 9. juni 1988 om inspektion og verifi- kation af god laboratoriepraksis (GLP)('), særlig artikel 7; stk. 2, og ud fra følgende betragtning : For at fremme en ensartet fortolkning i hele Fællesskabet er det nødvendigt at tilpasse bilaget til direktiv 88/320/EØF ved at erstatte henvisningen til OECD's retningslinjer med . den fulde ordlyd af de pågældende dokumenter — UDSTEDT FØLGENDE DIREKTTIV : Artikel I Bilaget til direktiv 88/320/EØF erstattes af bilaget til nærværende direktiv. Artikel 2 1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. juli 1990 og sammen med direktiv 88/320/ EØF. De underretter straks Kommissionen herom. 2. Medlemsstaterne skal sørge for, at teksten til nationale lovbestemmelser, som de vedtager i forbindelse med dette direktiv, meddeles til Kommissionen. Artikel 3 Dette direktiv er rettet til medlemsstaterne. Udfærdiget i Bruxelles, den 18. december 1989. På Kommissionens vegne Martin BANGEMANN Næstformand (') EFT nr. L 145 af 11. 6. 1988, s. 35.